

**REPUBLICA MOLDOVA**

**CONSILIUL RAIONAL ŞTEFAN VODĂ**

**DECIZIE nr. 2/15**

**din 17 mai 2018**

Cu privire la examinarea Raportului privind rezultatele misiunii

de inspecție asupra modului de aplicare corectă și unitară a legilor

și a altor acte normative care reglementează acordarea ajutorului social

și ajutorului pentru perioada rece a anului de către Direcția asistență socială

și protecția familiei a Consiliului raional Ștefan Vodă

Aferent demersului Inspecției Sociale din cadrul Ministerului Sănătății, Muncii și Protecției Sociale nr. 198 din 26.04.2018 pentru informare cu Raportul privind rezultatele misiunii de inspecție asupra modului de aplicare corectă și unitară a legilor și a altor acte normative care reglementează acordarea ajutorului social și ajutorului pentru perioada rece a anului de către Direcția asistență socială și protecția familiei a Consiliului raional Ștefan Vodă;

În baza art. 43 alin. (2) și art. 46 din Legea nr. 436–XVI din 28 decembrie 2006 privind administraţia publică locală, Consiliul raional Ștefan Vodă **DECIDE:**

1. Se ia act de Raportul Inspecției Sociale din cadrul Ministerului Sănătății, Muncii și Protecției Sociale privind rezultatele misiunii de inspecție asupra modului de aplicare corectă și unitară a legilor și a altor acte normative care reglementează acordarea ajutorului social și ajutorului pentru perioada rece a anului de către Direcția asistență socială și protecția familiei a Consiliului raional Ștefan Vodă.

2. Se aprobă Programul de acțiuni privind măsurile care urmează a fi întreprinse în vederea remedierii neregulilor constatate în cadrul misiunii de inspecție, *conform anexei*.

3. Direcția Asistență Socială și Protecția Familiei Ștefan Vodă:

3.1. Va asigura implementarea recomandărilor expuse în rapoartele individuale de inspecție pentru cererile constatate cu iregularități.

3.2. Va asigura responsabilizarea asistenților sociali și specialistului în administrarea ajutorului social în vederea respectării prevederilor legale la acceptarea, înregistrarea și procesarea cererilor.

3.3. De comun cu autoritățile publice locale, va asigura o conlucrare eficientă privind corectitudinea eliberării certificatelor confirmative, inclusiv privind terenurile agricole din intravilanul și extravilanul localității, deținute de solicitanții de prestații sociale în conformitate cu Codul Funciar și alte acte normative.

3.4. Va prezenta Inspecției Sociale, în termen de 30 de zile lucrătoare, programul de acțiuni privind măsurile care urmează a fi întreprinse în vederea remedierii neregulilor constatate în cadrul misiunii de inspecție.

4. Controlul executării prezentei decizii se atribuie dlui Vasile Gherman, vicepreședintele raionului.

5. Prezenta decizie se aduce la cunoştinţă:

Oficiului teritorial Căuşeni al Cancelariei de Stat;

Inspecției Sociale;

Aparatului preşedintelui raionului;

Direcţiei finanţe;

Prin publicare pe pagina web și în Monitorul Oficial al Consiliului raional Ștefan Vodă.

**Preşedintele şedinţei Anatolie Cîrnu**

*Contrasemnează:*

**Secretarul Consiliului raional Ion Ţurcan**

**Anexa**

ladecizia Consiliului raional Ştefan Vodă

nr. 2/15 din 17 mai 2018

**Planul de acțiuni**

**privind lichidarea lacunelor depistate în cadrul inspecției planificate privind modul de aplicare corectă și unitară a legii și a altor acte normative care reglementează acordarea ajutorului social și ajutorului pentru perioada rece a anului**

|  |  |  |  |  |
| --- | --- | --- | --- | --- |
| **Obiectivul 1: Îmbunătățirea procesului de instruire și monitorizare a asistenților sociali comunitari** | | | | |
| Acțiuni | Subacțiuni | | Termeni | Responsabili |
| 1.1 Respectarea cadrului legal privind acordarea ajutorului social | **1.1.1** Organizarea și desfășurarea unui seminar, în parteneriat cu Inspecția socială pentru asistenții sociali comunitari | | Aprilie 2018 | Aurica Cebotari, șef DASPF |
| **1.1.2** Întreprinderea măsurilor de restituire a plăților achitate nejustificat | | Pe parcursul anului | Maia Osipov, specialist |
| **1.1.3** Organizarea și desfășurarea întrunirilor cu beneficiarii de ajutor social din fiecare localitate | | August-noiembrie 2018 | Rodica Verebcean, sef serviciu |
| **1.1.4** Intensificarea lucrului cu beneficiarii de ajutor social pentru neadmiterea declarărilor eronate în cererea de ajutor social | | Pe parcursul anului | Asistenții sociali comunitari |
| **Obiectivul 2:Conlucrarea eficientă cu APL privind corectitudinea eliberării certificatelor confirmative** | | | | |
| 2.1. Aplicarea corectă a legislației în vigoare | | **2.1.1** Responsabilizarea specialiștilor pentru reglementarea regimului funciar la eliberarea certificatelor de confirmare a dreptului asupra terenurilor deținute de familie | Pe parcursul anului | Aurica Cebotari, șef DASPF |
| **2.1.2** Organizarea unui seminar informativ cu specialiștii pentru reglementarea regimului funciar referitor la completarea certificatelor de proprietate | Iunie 2018 | Aurica Cebotari, șef DASPF |
| **2.1.3** Participarea la seminarele organizate cu agenții economici pentru explicarea corectitudinii completării adeverințelor de salariu | Iunie - octombrie 2018 | Aurica Cebotari, șef DASPF |